Document ID: /fineweb-2-swissfilter-quality_10-filterrobots/filtered/02038.jsonl.gz/5168

Ils incendis da chagliom en l'Australia duain vegnir intercurrids – e quai er en vista a la midada dal clima. Quai vul il stadi federativ New South Wales ch'è il pli ferm pertutgà dals incendis.
Ils proxims 6 mais vul New South Wales perquai trametter experts independents en las regiuns pertutgadas. I duai er ir per la dumonda, co che las autoritads sajan stadas preparadas per ils incendis e co ch'ellas hajan reagì.
En l'Australia furian dapi mais grevs incendis, cunzunt en il sidost dal continent. 33 persunas èn mortas, 25 da quellas a New South Wales.
Ord l'archiv da SRF:
RTR novitads 08:00